title: Odluka Vijeća 2014/438/ZVSP od 8. srpnja 2014. o izmjeni i produljenju mandata posebnog predstavnika Europske unije za Južni Kavkaz i krizu u Gruziji

text:
               9.7.2014

               HR

               Službeni list Europske unije

               L 200/11

         ODLUKA VIJEĆA 2014/438/ZVSP
   od 8. srpnja 2014.
   o izmjeni i produljenju mandata posebnog predstavnika Europske unije za Južni Kavkaz i krizu u Gruziji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2. i članak 33.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 25. kolovoza 2011. donijelo Odluku 2011/518/ZVSP (1) o imenovanju g. Philippea Leforta posebnim predstavnikom Europske unije (PPEU) za Južni Kavkaz i krizu u Gruziji.

               (2)

               Vijeće je 2. srpnja 2013. donijelo Odluku 2013/353/ZVSP (2) o produljenju mandata PPEU-a do 30. lipnja 2014.

               (3)

               Vijeće je 20. siječnja 2014. donijelo Odluku 2014/22/ZVSP (3) kojom je za PPEU-a osiguran financijski referentni iznos od 1 040 000 EUR za razdoblje od 1. siječnja 2014. do 30. lipnja 2014.

               (4)

               Slijedom ostavke g. Philippea LEFORTA 31. siječnja 2014., trebao bi se imenovati g. Herbera SALBER novim PPEU-om za Južni Kavkaz i krizu u Gruziji za razdoblje do 28. veljače 2015.

               (5)

               PPEU će provoditi svoj mandat u kontekstu situacije koja se može pogoršati i otežati ostvarivanje ciljeva vanjskog djelovanja Unije kako je navedeno u članku 21. Ugovora,

         DONIJELO JE OVU ODLUKU:
   Članak 1.
   Odluka 2013/353/ZVSP mijenja se kako slijedi:

               1.

               U članku 1. dodaje se sljedeći stavak:
               „G. Herbert SALBER imenuje se PPEU-om za Južni Kavkaz i krizu u Gruziji za razdoblje do 28. veljače 2015. Vijeće može odlučiti da mandat PPEU-u završi ranije, na temelju procjene Političkog i sigurnosnog odbora (PSO) i prijedloga VP-a.”

               2.

               U članku 5. stavak 1. zamjenjuje se sljedećim:
               „1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. srpnja 2013. do 31. prosinca 2013. iznosi 1 050 000 EUR.
               Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. siječnja 2014. do 30. lipnja 2014. iznosi 1 050 000 EUR.
               Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. srpnja 2014. do 28. veljače 2015. iznosi 1 380 000 EUR.”

               3.

               U članku 14. stavak 1. zamjenjuje se sljedećim:
               „1.   Provedba ove Odluke i njezina sukladnost s ostalim doprinosima Unije regiji redovito se preispituju. PPEU do kraja studenoga 2014. podnosi Vijeću, VP-u i Komisiji sveobuhvatno izvješće o provedbi mandata.”

         Članak 2.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2014.

      Sastavljeno u Bruxellesu 8. srpnja 2014.

            Za Vijeće

            Predsjednik

         P. C. PADOAN

      (1)  Odluka Vijeća 2011/518/ZVSP od 25. kolovoza 2011. o imenovanju posebnog predstavnika Europske unije za Južni Kavkaz i krizu u Gruziji (SL L 221, 27.8.2011., str. 5.).

      (2)  Odluka Vijeća 2013/353/ZVSP od 2. srpnja 2013. o izmjeni i produljenju mandata posebnog predstavnika Europske unije za Južni Kavkaz i krizu u Gruziji (SL L 185, 4.7.2013., str. 9.).

      (3)  Odluka Vijeća 2014/22/ZVSP od 20. siječnja 2014. o izmjeni Odluke 2013/353/ZVSP o izmjeni i produljenju mandata posebnog predstavnika Europske unije za Južni Kavkaz i krizu u Gruziji (SL L 16, 21.1.2014., str. 30.).


title: Odluka Komisije (EU) 2017/206 оd 6. veljače 2017. o završetku revizije zbog predstojećeg isteka antidampinških mjera koje se primjenjuju na uvoz određenog polietilen tereftalata podrijetlom iz Narodne Republike Kine

text:
               7.2.2017

               HR

               Službeni list Europske unije

               L 32/53

         ODLUKA KOMISIJE (EU) 2017/206
   оd 6. veljače 2017.
   o završetku revizije zbog predstojećeg isteka antidampinških mjera koje se primjenjuju na uvoz određenog polietilen tereftalata podrijetlom iz Narodne Republike Kine
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 9.,
   budući da:
   A.   POSTUPAK

               (1)

               Dana 29. lipnja 2015. Europska komisija zaprimila je zahtjev za reviziju u skladu s člankom 11. stavkom 2. Osnovne uredbe o antidampinškim mjerama koje se primjenjuju na uvoz određenog polietilen tereftalata („PET”) podrijetlom iz Narodne Republike Kine („NRK”).

               (2)

               Zahtjev je podnio Odbor proizvođača polietilen tereftalata („PET”) u Europi („C.P.M.E”) („podnositelj zahtjeva”) u ime proizvođača koji čine više od 25 % ukupne proizvodnje PET-a u Uniji.

               (3)

               Mjere koje su trenutačno na snazi konačne su antidampinške pristojbe uvedene Provedbenom uredbom Vijeća (EU) br. 1030/2010 (2). Zahtjev se temeljio na činjenici da bi istekom tih mjera vjerojatno došlo do ponavljanja dampinga i ponavljanja štete industriji Unije.

               (4)

               Komisija je 13. studenoga 2015. u obavijesti objavljenoj u Službenom listu Europske unije
                   (3) najavila pokretanje revizije zbog predstojećeg isteka antidampinških mjera koje se primjenjuju na uvoz PET-a podrijetlom iz NRK-a.

               (5)

               Komisija je o pokretanju postupka revizije službeno obavijestila izvoznike/proizvođače u NRK-u, uvoznike, korisnike i sva udruženja na koja se to očito odnosi, nadležna tijela NRK-a te sve proizvođače iz Unije koji su joj poznati. Zainteresiranim stranama pružena je prilika da iznesu svoja stajališta u pisanom obliku i zatraže saslušanje u roku određenom u Obavijesti o pokretanju postupka.

               (6)

               Saslušanje je omogućeno svim zainteresiranim stranama koje su to zatražile i dokazale da postoje posebni razlozi da ih se sasluša.

         B.   POVLAČENJE ZAHTJEVA ZA REVIZIJU ZBOG PREDSTOJEĆEG ISTEKA MJERA I ZAVRŠETAK POSTUPKA

               (7)

               Dopisom Komisiji od 17. studenoga 2016. podnositelj zahtjeva formalno je povukao svoj zahtjev za reviziju zbog predstojećeg isteka mjera.

               (8)

               Na temelju članka 9. stavka 1. Osnovne uredbe postupak se može završiti ako se zahtjev povuče uz uvjet da takav završetak nije protivan interesu Unije.

               (9)

               Ispitnim postupkom nisu otkriveni razlozi zbog kojih bi navedeni završetak bio protivan interesu Unije. Stoga je Komisija smatrala da bi se postojeći postupak revizije trebao završiti. Zainteresirane strane o tome su obaviještene te im je omogućeno da se očituju. Međutim, Komisija nije zaprimila primjedbe kojima bi se podržao zaključak da bi navedeni završetak bio protivan interesu Unije.

               (10)

               Stoga Komisija zaključuje da bi reviziju zbog predstojećeg isteka antidampinških mjera koje se primjenjuju na uvoz PET-a podrijetlom iz NRK-a trebalo završiti.

               (11)

               Završetak postupka predviđen ovom Odlukom u skladu je s mišljenjem Odbora osnovanog člankom 15. stavkom 1. Uredbe (EU) 2016/1036,

         DONIJELA JE OVU ODLUKU:
   Članak 1.
   Završava se revizija zbog predstojećeg isteka antidampinških mjera koje se primjenjuju na uvoz određenog polietilen tereftalata podrijetlom iz Narodne Republike Kine trenutačno razvrstanog u oznaku KN 3907610000.
   Članak 2.
   Ova Odluka stupa na snagu dan nakon objave u Službenom listu Europske unije.

      Sastavljeno u Bruxellesu 6. veljače 2017.

            Za Komisiju

            Predsjednik

         Jean-Claude JUNCKER

      (1)  SL L 176 30.6.2016., str. 21.

      (2)  Provedbena uredba Vijeća (EU) br. 1030/2010 od 17. studenoga 2010. o uvođenju konačne antidampinške pristojbe na uvoz određenog polietilen tereftalata podrijetlom iz Narodne Republike Kine nakon revizije nakon isteka mjere prema članku 11. stavku 2. Uredbe (EZ) br. 1225/2009 (SL L 300, 17.11.2010., str. 1.).

      (3)  SL C 376, 13.11.2015., str. 13.


title: Odluka (EU) 2017/951 Europskog parlamenta i Vijeća od 17. svibnja 2017. o mobilizaciji Europskog fonda za prilagodbu globalizaciji na temelju zahtjeva Finske – EGF/2016/008 FI/Nokia Network Systems

text:
               3.6.2017

               HR

               Službeni list Europske unije

               L 143/9

         ODLUKA (EU) 2017/951 EUROPSKOG PARLAMENTA I VIJEĆA
   od 17. svibnja 2017.
   o mobilizaciji Europskog fonda za prilagodbu globalizaciji na temelju zahtjeva Finske – EGF/2016/008 FI/Nokia Network Systems
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014.–2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Svrha je Europskog fonda za prilagodbu globalizaciji („EGF”) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili nove svjetske financijske i gospodarske krize te pomaganje da se ponovo uključe na tržište rada.

               (2)

               EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

               (3)

               Finska je 22. studenoga 2016. podnijela zahtjev za mobilizaciju EGF-a u vezi s otpuštanjima u gospodarskom sektoru u Finskoj razvrstanom u odjeljak 26 Statističke klasifikacije ekonomskih djelatnosti u Europskoj zajednici („NACE”) Rev. 2 (Proizvodnja računalnih, elektroničkih i optičkih proizvoda). Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               Stoga bi trebalo mobilizirati EGF kako bi se osigurao financijski doprinos u iznosu od 2 641 800 EUR za zahtjev koji je podnijela Finska.

               (5)

               Ova bi se odluka trebala primjenjivati od dana njezina donošenja kako bi se što više skratilo vrijeme za mobilizaciju EGF-a,

         DONIJELI SU OVU ODLUKU:
   Članak 1.
   U okviru općeg proračuna Unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 2 641 800 EUR u obliku odobrenih sredstava za preuzete obveza i plaćanja.
   Članak 2.
   Ova Odluka stupa na snagu na dan objave u Službenom listu Europske unije.
   Primjenjuje se od 17. svibnja 2017.

      Sastavljeno u Strasbourgu 17. svibnja 2017.

            Za Europski parlament

            Predsjednik

         A. TAJANI

            Za Vijeće

            Predsjednik

         C. ABELA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


title: 2008/203/EZ: Odluka Vijeća od 28. veljače 2008. o provedbi Uredbe (EZ) br. 168/2008 u pogledu donošenja višegodišnjeg okvira Agencije Europske unije za temeljna prava za 2007. - 2012.

text:
               01/Sv. 003

               HR

               Službeni list Europske unije

               168

         32008D0203

               L 063/14

               SLUŽBENI LIST EUROPSKE UNIJE

               28.02.2008.

      ODLUKA VIJEĆA

   od 28. veljače 2008.
   o provedbi Uredbe (EZ) br. 168/2008 u pogledu donošenja višegodišnjeg okvira Agencije Europske unije za temeljna prava za 2007. - 2012.
   (2008/203/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 168/2007 od 15. veljače 2007. o osnivanju Agencije Europske unije za temeljna prava (1), a posebno njezin članak 5. stavak 1.,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Imajući u vidu ciljeve osnivanja Agencije Europske unije za temeljna prava (dalje u tekstu: Agencija) te kako bi Agencija mogla pravilno mogla izvršavati svoje zadaće, detaljna tematska područja njezinih aktivnosti se trebaju odrediti petogodišnjim višegodišnjim okvirom kako je predviđeno člankom 5. stavkom 2. Uredbe (EZ) br. 168/2007.

               (2)

               Okvirom bi se u tematska područja aktivnosti Agencije trebalo uključiti borbu protiv rasizma, ksenofobije i povezane netrpeljivosti.

               (3)

               Okvir bi trebao biti usklađen s prioritetima Unije, uzimajući u obzir smjernice iz rezolucija Europskog parlamenta i zaključaka Vijeća u području temeljnih prava.

               (4)

               Okvir bi trebao voditi računa o financijskim i ljudskim resursima, te bi se trebao provoditi jedino u području primjene prava Zajednice.

               (5)

               Okvir bi trebao sadržavati odredbe koje osiguravaju komplementarnost s ovlastima drugih tijela, ureda i agencija Zajednice i Unije, kao i Vijeća Europe i drugih međunarodnih organizacija aktivnih u području temeljnih prava. Najrelevantnije agencije i tijela Zajednice vezane uz ovaj Višegodišnji okvir su Europski institut za jednakost spolova osnovan Uredbom (EZ) br. 1922/2006 Europskog parlamenta i Vijeća od 20. prosinca 2006. o osnivanju Europskog instituta za jednakost spolova (2), te Europski nadzornik za zaštitu podataka utvrđen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom protoku takvih podataka (3), kao i Europski ombudsman, čiji bi se ciljevi stoga trebali uzeti u obzir.

               (6)

               Komisija se u pripremi prijedloga savjetovala s Upravnim odborom Agencije za temeljna prava na sastanku 12.-13. srpnja 2007. te je primila pisane napomene u pismu od 25. srpnja 2007.

               (7)

               Ovaj okvir utvrđuje precizna tematska područja rada Agencije, budući da je nekoliko stalnih zadaća Agencije određeno člankom 4. Uredbe (EZ) br. 168/2007,između ostalog, zadaća podizanja razine svijesti javnosti o temeljnim pravima te o aktivnoj diseminaciji informacija o radu Agencije.

               (8)

               Na zahtjev Europskog parlamenta, Vijeća ili Komisije te ako to dopuste financijski i ljudski resursi, Agencija može djelovati izvan tematskih područja određenih višegodišnjim okvirom, u skladu s člankom 5. stavkom 3. Uredbe br. 168/2007.

         ODLUČILO JE:
   Članak 1.
   Višegodišnji okvir
   1.   Ovime se uspostavlja Višegodišnji okvir Agencije Europske unije za temeljna prava Europske unije (dalje u tekstu: Agencija) za razdoblje 2007. - 2012.
   2.   U skladu s člankom 3. Uredbe (EZ) br. 168/2007, Agencija izvršava zadaće definirane člankom 4. stavkom 1. Uredbe (EZ) br. 168/2007 u okviru tematskih područja određenih člankom 2. ove Odluke.
   Članak 2.
   Tematska područja
   Tematska područja su sljedeća:

               (a)

               rasizam, ksenofobija i povezana netrpeljivost;

               (b)

               diskriminacija na temelju spola, rase ili etničkog porijekla, vjere ili uvjerenja, invaliditeta, dobi ili spolne orijentacije te diskriminacija osoba koje pripadaju manjinama ili bilo koja kombinacija navedenog (višestruka diskriminacija);

               (c)

               naknada žrtvama;

               (d)

               prava djeteta, uključujući zaštitu djece;

               (e)

               azil, useljavanje i integracija migranata;

               (f)

               vize i granična kontrola;

               (g)

               sudjelovanje građana Unije u demokratskom funkcioniranju Unije;

               (h)

               informacijsko društvo i posebno poštovanje privatnosti i zaštita osobnih podataka;

               (i)

               pristup učinkovitom i neovisnom pravosuđu.

         Članak 3.
   Komplementarnost i suradnja s drugim tijelima
   1.   Za provedbu ovog Okvira, Agencija osigurava prikladnu suradnju i koordinaciju između relevantnih tijela, ureda i agencija Zajednice, država članica, međunarodnih organizacija i civilnog društva, na temelju uvjeta iz članaka 7., 8. i 10. Uredbe (EZ) br. 168/2007.
   2.   Agencija posebno koordinira svoje aktivnosti s aktivnostima Vijeća Europe na temelju uvjeta iz članka 9. Uredbe (EZ) br. 168/2007 te sporazuma iz tog članka.
   3.   Agencija se bavi pitanjima u vezi s diskriminacijom na temelju spola samo kao dio, te u mjeri koja je relevantna djelovanju u pogledu općih pitanja diskriminacije iz članka 2. točke (b); uzima u obzir da su ciljevi Europskog instituta za jednakost spolova osnovanog Uredbom (EZ) br. 1922/2006 doprinos i jačanje promicanja jednakosti spolova, uključujući rodnu osviještenost u svim politikama Zajednice i nastalim nacionalnim politikama, borba protiv spolne diskriminacije te podizanje svijesti građana EU o jednakosti spolova pružanjem tehničke pomoći institucijama Zajednice, posebno Komisiji i tijelima država članica.
   4.   Agencija izvršava svoje zadaće u području ljudskih prava u vezi s informacijskim društvom ne dovodeći u pitanje odgovornosti Europskog nadzornika za zaštitu podataka o osiguravanju poštovanja temeljnih prava i sloboda fizičkih osoba, a posebno prava na zaštitu privatnosti, od strane institucija i tijela Zajednice u skladu s njegovim ili njezinim dužnostima i ovlastima predviđenim člancima 46. i 47. Uredbe (EZ) br. 45/2001.

      Sastavljeno u Bruxellesu 28. veljače 2008.

            Za Vijeće

            Predsjednik

         D. MATE

      (1)  SL L 53, 22.2.2007., str. 1.

      (2)  SL L 403, 30.12.2006., str. 9.

      (3)  SL L 8, 12.1.2001., str. 1.


title: 2011/90/EU: Odluka Vijeća od 18. siječnja 2011. o potpisivanju, u ime Europske unije, i privremenoj primjeni Protokola o proširenju Sporazuma u obliku razmjene pisama između Europske ekonomske zajednice i Kneževine Andore na sigurnosne carinske mjere

text:
               11/Sv. 119

               HR

               Službeni list Europske unije

               163

         32011D0090

               L 036/1

               SLUŽBENI LIST EUROPSKE UNIJE

         ODLUKA VIJEĆA
   od 18. siječnja 2011.
   o potpisivanju, u ime Europske unije, i privremenoj primjeni Protokola o proširenju Sporazuma u obliku razmjene pisama između Europske ekonomske zajednice i Kneževine Andore na sigurnosne carinske mjere
   (2011/90/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Vijeće je 16. veljače 2009. ovlastilo Komsiju za otvaranje pregovora s Kneževinom Andorom o Protokolu o proširenju Sporazuma u obliku razmjene pisama između Europske ekonomske zajednice i Kneževine Andore na sigurnosne carinske mjere (dalje u tekstu „Protokol”). Sporazum je sklopljen 28. lipnja 1990.

               (2)

               Komisija i Kneževina Andora dovršile su pregovore parafiranjem Protokola.

               (3)

               Protokol bi trebalo potpisati.

               (4)

               Do dovršetka postupaka za njegovo sklapanje, Protokol bi trebalo privremeno primjenjivati od 1. siječnja 2011., odnosno dana zadnje faze primjene sigurnosnih carinskih mjera uvedenih 2005., odnosno 2006. izmjenom Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (1) i Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (2).

               (5)

               Kako bi se osigurala takva privremena primjena Protokola, ovu bi Odluku trebalo primjenjivati od 1. siječnja 2011.,

         DONIJELO JE OVU ODLUKU:
   Članak 1.
   Potpisivanje Protokola o proširenju Sporazuma u obliku razmjene pisama između Europske ekonomske zajednice i Kneževine Andore na sigurnosne carinske mjere (dalje u tekstu „Protokol”) odobrava se u ime Unije, podložno sklapanju navedenog Protokola.
   Tekst Protokola priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(-e) opunomoćenu(-e) za potpisivanje Protokola u ime Unije, podložno njegovom sklapanju.
   Članak 3.
   Protokol se privremeno primjenjuje od 1. siječnja 2011. ili od kasnijeg datuma koji su dogovorile Unija i Kneževina Andora, u skladu s njegovim člankom 3. stavkom 3.
   Komisija je ovlaštena, u ime Unije, naknadno se dogovoriti o privremenoj primjeni Protokola.
   Članak 4.
   Stajalište koje treba zauzeti Unija u Zajedničkom odboru o stvarima povezanima s glavom II.A Sporazuma u obliku razmjene pisama između Europske ekonomske zajednice i Kneževine Andore (3) (dalje u tekstu „Sporazum”) donosi Vijeće, odlučujući kvalificiranom većinom na prijedlog Komisije.
   Članak 5.
   Kako bi osigurala učinkovitu primjenu članka 12.i stavka 1. Sporazuma, Komisija obavješćuje Kneževinu Andoru o donošenju novog zakonodavstva Unije koje predstavlja razvoj prava Unije u području sigurnosnih carinskih mjera obuhvaćenih člankom 12.b Sporazuma.
   Komisija je ovlaštena poduzeti potrebne mjere predviđene člankom 12.k Sporazuma kako bi osigurala istovrijednost sigurnosnih carinskih mjera Unije i Kneževine Andore.
   Ako na dan provedbe odgovarajućeg zakonodavstva Unije iz prvog stavka Kneževina Andora ne donese nove odredbe i privremena primjena tih odredaba nije moguća, primjena glave II.A Sporazuma obustavlja se u skladu s njegovim člankom 12.k stavkom 2. Komisija obavješćuje Kneževinu Andoru o takvoj obustavi.
   Članak 6.
   Ova Odluka stupa na snagu na dan donošenja.
   Primjenjuje se od 1. siječnja 2011.

      Sastavljeno u Bruxellesu 18. siječnja 2011.

            Za Vijeće

            Predsjednik

         MATOLCSY Gy.

      (1)  SL L 302, 19.10.1992., str. 1.

      (2)  SL L 253, 11.10.1993., str. 1.

      (3)  SL L 374, 31.12.1990., str. 14.